|  |  |  |
| --- | --- | --- |
| Numri i lëndës: | 2019:091218 |  |
| Datë: | 30.04.2019 |  |
| Numri i dokumentit:  | 00295319 |  |

**C.nr. 72/16**

**GJYKATA THEMELORE NË PEJË-** Gjyqtari Fatmir Baloku, në çështjen juridiko-civile kontestimore të paditësve H.K., G.K., i përfaqësuar nga A. L. av. në P., N.K. e përfaqësuar nga G.K. që të gjithë nga P. kundër të paditurve A.H., N.H. i përfaqësuar nga A.H., Sh. H. e përfaqësuar nga av. G.V., nga P., H.K., R., A., E. dhe R.K. të përfaqësuar nga H.K., i padituri Xh. K., i padituri Sh. K., N. dhe N.K. të përfaqësuar nga Sh. K. që të gjithë nga P. me bazë juridike vërtetim pronësie, vlera e kontestit 1.000 euro, në seancën e dt.17.04.2019, në prezencë të paditësve, të autorizuarit të tyre dhe të paditurve si dhe të autorizuarve të paditurve, bie këtë:

 **A K T G J Y K I M**

**Në bazë të pohimit**

**VËRTETOHET** se paditësit H.K. dhe G.K. janë pronar mbi bazën e trashëgimisë të ngastrave kadastrale nr. dhe nr. ZK P. në pjesë ideale me nga 1/2.

**DETYROHEN** paditësja N.K. dhe të paditurit A.H., N.H. dhe Sh. H. si trashëgimtarë të rendit të parë ligjor të të ndjerës M.K. që paditësve të ua pranojnë të drejtën e bashkëpronësisë me 1/2 të pjesëve ideale në ngastrat kadastrale nr. dhe nr. ZK P. në afat prej 15 ditësh nga dita e dorëzimit të aktgjykimit e nën kërcenim të përmbarimit me dhunë.

**VËRTETOHET** se paditësja N.K. është bashkëpronare me të pjesëve ideale të pjesës e cila evidentohet në emër të gjyshit të saj I. K. të ngastrës ZK P.

**DETYROHEN** paditësit H.K., G.K. dhe të paditurit A.H., N.H. , Sh. H., H.K., R.K., A.K., E. K., R.K., Xh .K., Sh. K., N.K. dhe N.K. të ia njohin këtë të drejtë paditëses N.K. në afat prej 15 ditësh prej nga dita e dorëzimit të aktgjykimit e nën kërcënim të përmbarimit me dhunë.

**VËRTETOHET** se i padituri A.H. është pronar në bazë të trashëgimisë si trashëgimtar i rendit të parë ligjor i të ndjerës M.K. i ngastrës kadastrale në sipërfaqe prej me kulturë arë e klasit të parë Z.K.P.

**DETYROHEN** paditësit H.K., G.K., N.K. dhe të paditurit N.H. Sh. H., H.K. R.K. A.K. E. K., R.K. Xh.K. Sh.K. N.K. dhe N.K. të ia njohin këtë të drejtë paditësit A.H. në afat prej 15 ditësh prej nga dita e dorëzimit të aktgjykimit e nën kërcenim të përmbarimit me dhunë.

Secila nga palët bartë shpenzimet e veta të procedurës.

**A r s y e t i m**

Paditësit kanë ngritur padi kundër të paditurve me qellim që të vërtetohet se të njëjtit së bashku me të paditurin A. janë pronarë nga e drejta e trashëgimisë të cekura si në dispozitiv të këtij aktgjykimi duke marrë parasysh se në terren i kanë ndarë por në disa ngastra është bërë trashëgimia, ndërsa në disa jo e duke marrë parasysh se disa nga të paditurit kanë shitur diçka nga pasuria e përbashkët janë të mendimit që kjo të zyrtarizohet në këtë gjykatë në këtë procedurë kontestimore.

**Në seancën e dt. 17.04.2019 paditësi H.K. ka deklaruar**: unë pajtohem që ngastrat kadastrale... dhe .... të cilat evidentohen në emër të motrës së ndjerë M., vëllait G., çikës së vëllait Sh. – N.K. që evidentohet nga 1/4 tani e tutje të kalojë në bashkëpronësi me nga pjesë ideale në emrin tim dhe vëllait G. ndërsa ngastra nr. ku unë jam si bashkëpronar nga babai im I. tani i ndjerë, pranoj që kjo ngastër të kaloj në emrin e këtu të paditurit A.H. si trashëgimtar i të ndjerës M., ndërsa sa i përket ngastrës nr. në pjesën që evidentohet në emër të I.K.– babait tim, pajtohem që pjesa prej të kësaj ngastre që evidentohet në emrin e babait tim I.B. të kaloj në emër të N.K.

**Në seancën e dt. 17.04.2019 paditësi G. gjithashtu i autorizuar i paditëses N. ka deklaruar:** pajtohem plotësisht me deklarimet e paditësit H., pajtohem që pronësia të ndahet ashtu siç ai propozoi.

**Në seancën e dt. 17.04.2019 i autorizuari i paditësit G. avokati A.L. ka deklaruar se:** e përkrahi këtë pajtim të palëve ndërgjygjëse që prona e përbashkët të ndahet ashtu siç propozoi paditësi H.dhe paditësi G..

**Në seancën e dt. 17.04.2019 i padituri A. ka deklaruar se:** në emrin tim dhe në emrin e të paditurit N. i cili ma ka dhënë autorizimin ta përfaqësoj në këtë çështje pajtohem që pasuria e përbashkët të ndahet ashtu siç u deklaruan paditësit përkatësisht të autorizuarit e tyre.

**Në seancën e dt. 17.04.2019 i autorizuari i të paditurës Sh. H. avokati G.V. ka deklaruar:** pajtohem me propozimin ashtu siç u propozua nga paditësi i parë H.

**Në seancën e dt. 17.04.2019 e paditura H.K. njëkohësisht e autorizuar e të paditurve R., A., E. dhe R. ka deklaruar se:** e përkrahi propozimin e paditësit H. që pasuria e përbashkët të ndahet ashtu siç ai propozoi.

**Në seancën e dt. 17.04.2019 i padituri Xh. K. ka deklaruar se**: pajtohem me propozimin për ndarjen e pasurisë ashtu siç u deklarua paditësi H. dhe paditësit tjerë dhe të paditurit.

**Në seancën e dt. 17.04.2019 i padituri Sh. K. njëkohësisht i autorizuar i të paditurve N. dhe N.K. ka deklaruar se:** nuk e kundërshtoj propozimin e paditësit H. dhe paditësve tjerë dhe të paditurve që pasuria të ndahet ashtu siç propozoi paditësi H..

Pasi që të paditurit kanë pohuar kërkesëpadinë dhe pasi që kemi të bëjmë me kërkesa me të cilat palët mund të disponojnë lirisht gjykata në bazë të provave që gjenden në shkresat e lëndës siç janë aktvendimi mbi trashëgiminë T.nr . i dt. të Gjykatës Komunale në Pejë, aktvendimi plotësues i trashëgimisë T.nr dt. i Gjykatës Komunale në Pejë, ekspertiza e ekspertit F.H., vendosi që të nxjerrë aktgjykim në bazë të pohimit e konform dispozitave të nenit 148 paragrafi 1 i LPK-së lidhur me nenin 3 paragrafi 1 i LPK-së.

Pasi që paditësi nuk i ka kërkuar shpenzimet e procedurës, gjykata vendosi që secila nga palët ti bartë shpenzimet e veta të procedurës.

Prandaj nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PEJË** **me dt.17.04.2019**

 **G j y q t a r i**

 **Fatmir Baloku**

**UDHËZIM JURIDIK:**

Kundër këtij aktgjykimi lejohet ankesa, në

afat prej 15 dite, pas marrjes se të njëjtit, Gjykatës

së Apelit në Prishtinë, e nëpërmes të kësaj gjykate.